76. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΚΑΙ ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ Αριθ.V-3/Φ.9.6/3 της 26/26 Απρ. 1982 (ΦΕΚ Β΄ 217) Αναμόρφωση συλλογικών οργάνων γνωμοδοτικής και αποφασιστικής αρμοδιότητας του Υπουργείου Βιομηχανίας και Ενεργείας. Έχοντας υπόψη τις διατάξεις: 1.Του άρθρ. 4 του Νόμ. 1232/1982 «περί επαναφοράς σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις». 2.Του Π.Δ. 238/79 «περί οργανισμού του Υπουργείου Βιομηχανίας και Ενεργείας» (ΦΕΚ 66/Α/1979) όπως τροποποιήθηκε και συμπληρώθηκε με το Π.Δ. 1230/1981 (ΦΕΚ 305/Α/1981). 3.Του άρθρ. 1 του Β.Δ. 33/1972 (ΦΕΚ 11/Α/1972). 4.Των άρθρ. 3 και 5 του Β.Δ. 332/73 (ΦΕΚ 100/Α/ 1973). 5.Του Π.Δ. 677/1974 (ΦΕΚ 295/Α/1974). 6.Την ανάγκη της εξυγιάνσεως της συλλογικής συμβουλευτικής διαδικασίας του Υπουργείου Βιομηχανίας και Ενεργείας για την ταχύτερη και αποδοτικότερη λειτουργία των υπηρεσιακών του μονάδων, αποφασίζουμε: ΚΕΦΑΛΑΙΟ Α΄ ΔΙΑΤΗΡΗΣΗ ΣΥΛΛΟΓΙΚΩΝ ΟΡΓΑΝΩΝ Επιτροπές Άρθρ.1.-Διατηρούνται οι παρακάτω Επιτροπές του Υπουργείου Βιομηχανίας και Ενεργείας: 1.Οι Εξεταστικές Επιτροπές Ασκήσεως Επαγγέλματος των Επιθεωρήσεων Βιομηχανίας που προβλέπονται από τις διατάξεις του άρθρ. 1 του Β.Δ. 33/1972, των άρθρ. 3 και 5 του Β.Δ. 332/1972 και του άρθρ. 108 του Π.Δ. 238/1979 και λειτουργούν σύμφωνα με αυτάς, μέχρις εκδόσεως των κατά την παρ.1 του άρθρ. 108 του Π.Δ.238/1979, Υπουργικών Αποφάσεων. 2.Οι Εξεταστικές Επιτροπές Ασκήσεως Επαγγέλματος των Υπηρεσιών Βιομηχανίας των Νομαρχιών και των Διαμερισμάτων της Νομαρχίας Αττικής, που προβλέπονται από τις διατάξεις του άρθρ. 104 του Π.Δ. 238/1979 και λειτουργούν σύμφωνα με αυτές. Ευκαιριακές Επιτροπές Άρθρ.2.-1.Διατηρείται η Επιτροπή Επιλογής για την πλήρωση θέσεων ή την πρόσληψη προσωπικού με σχέση εργασίας ιδιωτικού δικαίου, που προβλέπεται από τις διατάξεις του άρθρ. 3 του Νόμ. 1057/1980 και τις αποφάσεις ΔΟΙ/13450/11.8.1980 (ΦΕΚ 789 τ.Β΄/21.8.80) και ΔΟΙ/15657/2.10.1980 (ΦΕΚ 1032 τ.Β΄/8.10.80) του Υπουργού Προεδρίας Κυβερνήσεως και λειτουργεί σύμφωνα με αυτές. 2.Διατηρείται η Επιτροπή Εκκαθαρίσεως Αρχείων που προβλέπεται από τις διατάξεις του Π.Δ. 162/1979 και 2/181 (ΦΕΚ 2Α/8.1.81) και λειτουργεί σύμφωνα με αυτές. (Αντί για τη σελ. 25(η) Σελ. 25(θ) Τεύχος ΙΑ-5-3 Σελ. 59 Οργανισμοί πρώην Υ.Β.Ε.Τ. - Γ.Γ.Β. - Γ.Γ.Ε.Τ. 13.Α.α.71-76 3.Διατηρείται η Επιτροπή συντηρήσεως και επισκευής αυτ/των οχημάτων Κ.Υ. που προβλέπεται από τις διατάξεις του Ν.Δ. 2396/1953 και την αριθ. 3373/390/1975 απόφαση του Υπουργού Προεδρίας Κυβερνήσεως (ΦΕΚ 349/Β/1975) και λειτουργεί σύμφωνα με αυτές. 4.Η Επιτροπή κρίσεως του άρθρ. 4 του Ν.Δ. 76/1974 της Κεντρικής Υπηρεσίας. 5.Οι διατάξεις που προβλέπουν τη δυνατότητα συστάσεως ή συνθέσεως ή συγκροτήσεως των ευκαιριακών επιτροπών στο μέλλον καθώς και της Επιτροπής επιλογής για την πρόσληψη προσωπικού με σχέση εργασίας ιδ. δικαίου που προβλέπεται από τις διατάξεις του Νόμ. 992/1979 διατηρούνται σε ισχύ. ΚΕΦΑΛΑΙΟ Β΄ ΚΑΤΑΡΓΗΣΗ ΣΥΛΛΟΓΙΚΩΝ ΟΡΓΑΝΩΝ Άρθρ.3.-Από της δημοσιεύσεως της αποφάσεως αυτής καταργούνται τα παρακάτω Συμβούλια και Επιτροπές του Υπουργείου Βιομηχανίας και Ενεργείας, καθώς και οι σχετικές με αυτά διατάξεις συνθέσεως, συγκροτήσεως και λειτουργίας τους: 1.Το Συμβούλιο Βιομηχανίας και Βιοτεχνίας του άρθρ. 95 του Π.Δ. 238/79. 2.Το Συμβούλιο Μεταλλείων του άρθρ. 96 του Π.Δ. 238/79. 3.Το Συμβούλιο Ενεργείας, του άρθρ. 97 του Π.Δ. 238/79. 4.Το Ειδικό Συμβούλιο του Ν.Δ. 64/74. 5.Η Επιτροπή Προμηθειών Πετρελαιοειδών και Αργού Πετρελαίου, του άρθρ. 101 του Π.Δ 238/79. 6.Η Επιτροπή για την Ανέγερση Πολυορόφων Βιοτεχνικών Κτιρίων του Π.Δ. 601/79. 7.Οι Επιτροπές Μεταλλείων των Επιθεωρήσεων Μεταλλείων του άρθρ. 102 του Π.Δ. 238/79. 8.Οι Επιτροπές Βιομηχανίας των Υπηρεσιών Βιομηχανίας των Νομαρχιών και των Διαμερισμάτων της Νομαρχίας Αττικής του άρθρ. 103 του Ν.Δ. 238/79. 9.Οι Επιτροπές Βιομηχανίας των Επιθεωρήσεων Βιομηχανίας του άρθρ. 1 του Β.Δ. 332/73. 